         [image: image1.png]



       PARLAMENTUL ROMÂNIEI

     CAMERA DEPUTAŢILOR
	      COMISIA JURIDICĂ, DE 
     DISCIPLINĂ ŞI IMUNITĂŢI


	
	              Nr. 31/1154/29.11.2011
             Pl.x 683/2011 

             Bucureşti, 28.02.2012


RAPORT

asupra proiectului de Lege privind modificarea şi completarea Legii nr.255/

2010 privind exproprierea pentru cauză de utilitate publică, necesară realizării unor obiective de interes naţional, judeţean şi local

            În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de lege privind modificarea şi completarea Legii nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, transmis cu adresa nr. PL.x 683 din 28 noiembrie 2011şi înregistrat sub nr. 31/1154 din 29 noiembrie 2011.
          Conform dispoziţiilor art. 75 din Constituţia României, republicată, şi ale art. 92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
          Senatul, în calitate de primă Cameră sesizată, a adoptat proiectul de lege în şedinţa din 21 noiembrie 2011.
          Consiliul Legislativ a avizat favorabil proiectul de lege, conform avizului nr. 635 din 8 iunie 2011.

       Proiectul de lege supus dezbaterii are ca obiect de reglementare modificarea completarea Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare, în sensul:

- includerii la finalul art. 1 - referitor la stabilirea cadrului juridic pentru luarea măsurilor necesare executării unor lucrări - şi a lucrărilor de „construcţie, reabilitare şi modernizare a infrastructurii de alimentare cu apă, infrastructurii de apă uzată, lucrările de construcţie, reabilitare şi modernizare staţii de epurare";

- completării art. 2 alin. (1) cu o nouă literă, lit. h), cu referire la lucrările menţionate mai sus şi respectiv, modificării lit. e) a alin. (3) al aceluiaşi articol, vizând reprezentarea unităţilor administrativ-teritoriale de către autorităţile administraţiei publice locale şi pentru aceste lucrări;

- includerii în teza a doua a alin. (1) al art. 28 - cu referire la exceptarea de la prevederile vizate la teza întâi a aceluiaşi alineat - şi a lucrărilor de „construcţie, reabilitare şi modernizare a infrastructurii de alimentare cu apă, infrastructurii de apă uzată, lucrările de construcţie, reabilitare şi modernizare staţii de epurare";

       În conformitate cu prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut proiectul de lege în şedinţa din 28 februarie 2012.
La dezbateri au fost prezenţi 12 deputaţi din totalul de 23 membri ai Comisiei  juridice, de disciplină şi imunităţi.
            În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să se propună plenului Camerei Deputaţilor, respingerea proiectului de Lege privind modificarea şi completarea Legii nr.255/ 2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, întrucât dispoziţiile prevăzute de către initiatori sunt deja cuprinse în Legea nr. 205/2011 privind modificarea şi completarea Legii nr.255/ 2010 privind exproprierea pentru cauză de utilitate publică, necesară realizării unor obiective de interes naţional, judeţean şi local. Astfel, Comisia apreciază că iniţiativa legislativă rămâne fără obiect. 

          În raport cu obiectul şi conţinutul său, proiectul de lege face parte din categoria legilor organice. 
                      PREŞEDINTE,                                                     SECRETAR                                                                        

                     Daniel BUDA                                              Gabriel ANDRONACHE                                                                    
Consilier, Ciprian Bucur

